laion/Wikipedia-Exotic huggingface dataset:
מרחב האוסדורף

בטופולוגיה, מרחב האוסדורף הוא מרחב טופולוגי שבו ניתן להפריד בין נקודות על ידי קבוצות פתוחות זרות. כלומר, נאמר שמרחב X {\displaystyle X} הוא האוסדורף אם לכל שתי נקודות שונות x , y ∈ X {\displaystyle x,y\in X} קיימות סביבה פתוחה U {\displaystyle U} של x {\displaystyle x} וסביבה פתוחה V {\displaystyle V} של y {\displaystyle y} כך ש- U , V {\displaystyle U,V} זרות. מרחבי האוסדורף קרויים על-שם המתמטיקאי פליקס האוסדורף. הם נקראים גם מרחבי T 2 {\displaystyle T_{2}} , על-פי עוצמתה של אקסיומת ההפרדה שהם מקיימים. כל המרחבים המטריים הם מרחבי האוסדורף (ויותר מזה: הם נורמליים). מישור מור הוא דוגמה למרחב טופולוגי ספרבילי המקיים את תכונת האוסדורף, שאינו קומפקטי מקומית ואינו נורמלי. הטופולוגיה הקו-סופית (על קבוצה אינסופית) מגדירה מרחב שאינו האוסדורף, שכן כל קבוצה פתוחה לא-ריקה כוללת את כל הנקודות ב- X {\displaystyle X} פרט למספר סופי, ולכן אין שתי קבוצות פתוחות לא-ריקות וזרות. במרחב האוסדורף מתקיימת תכונת ההפרדה הראשונה, שלפיה כל נקודה p {\displaystyle p} היא קבוצה סגורה. אכן, לכל נקודה אחרת יש קבוצה פתוחה שאינה מכילה את p. איחוד כל הקבוצות האלו נותן את המשלים של p {\displaystyle p} . מאחר שזהו איחוד של קבוצות פתוחות, מתקבלת קבוצה פתוחה. והמשלים שלה הוא { p } {\displaystyle \{p\}} . המשלים של קבוצה פתוחה הוא קבוצה סגורה, כנדרש. יותר מזה: לכל סדרה מתכנסת במרחב האוסדורף יש גבול יחיד, שהרי אילו x , y {\displaystyle x,y} היו נקודות גבול שונות לאותה סדרה, אז כל סביבה שלהן הייתה צריכה להכיל כמעט את כל אברי הסדרה, וזה בלתי אפשרי ברגע שבוחרים סביבות זרות. במרחב שאינו האוסדורף יכולה סדרה להתכנס ליותר מגבול אחד. למשל, במרחב (אינסופי) עם הטופולוגיה הקו-סופית, סדרה שכל אבריה שונים זה מזה מתכנסת לכל נקודה (משום שכל קבוצה פתוחה כוללת כמעט את כל האיברים). משום כך, מושג הגבול של סדרות שימושי בעיקר במרחבי האוסדורף. מרחב טופולוגי שבו לכל סדרה מתכנסת יש גבול יחיד נקרא מרחב-US. מרחבי האוסדורף מקיימים תכונה עוד יותר חזקה: כל מרחב האוסדורף הוא מרחב-KC. כל מרחב-KC הוא מרחב-US, וכל מרחב-US מקיים את תכונת ההפרדה T1. בין מרחבים המקיימים את אקסיומת המניה הראשונה, מחלקות המרחבים שהם האוסדורף, KC ו-US מתלכדות. העובדה שתכונות אלה נבדלות במקרה הכללי, מראה שסדרות מתכנסות אינן יכולות ללכוד את המבנה הטופולוגי באופן כללי, ולכן נדרשת הכללה לרשתות. מרחב האוסדורף, באתר אנציקלופדיה למתמטיקה (באנגלית) מרחב האוסדורף, באתר MathWorld (באנגלית) מרחב האוסדורף, באתר אנציקלופדיה בריטניקה (באנגלית) מרחב-KC הוא מרחב טופולוגי שבו כל קבוצה קומפקטית היא סגורה
אסיף איזק

אסיף איזק (נולד ב-28 במאי 1973) הוא ראש המועצה האזורית חוף הכרמל, ויושב ראש אשכול רשויות מישור החוף, בו נכללות המועצה ורשויות סמוכות. לשעבר מנהל אגף צעירים ומעורבות בחברה בתנועה הקיבוצית. איזק נולד בקיבוץ החותרים ליצחק ואנה, שעלו לישראל מדרום אמריקה. התחנך בבית-הספר האזורי המשותף במעגן מיכאל. לאחר סיום לימודיו התגייס לצה"ל ושרת ביחידת שמשון, בתחילה כלוחם ולאחר מכן כקצין מפקד פלגת לוחמים. עם סיום שירותו שהה בחוץ לארץ למספר שנים, ומילא תפקידים שונים בשליחות משרד הביטחון. המשיך לשרת במילואים ביחידת שלדג. עם שובו ארצה בתחילת שנות ה-2000 נבחר איזק לכהן כיושב ראש הוועד המקומי בהחותרים, יושב ראש הוועד הממונה וכן כיושב ראש האגודה השיתופית. במקביל נבחר גם כחבר מליאת המועצה האזורית. כיהן גם כחבר דירקטוריון גרנות מפעלים אזוריים. לאיזק תואר ראשון במנהל עסקים ותואר שני במשפטים, והוא מוסמך גם כמגשר. נשוי ליעל ואב לשלושה. איזק החל את דרכו בעשייה הציבורית בשנת 2009, כשנבחר לתפקיד יושב ראש הוועד המקומי לאחר שקיבוצו החותרים נקלע למשבר כלכלי חריף. בהמשך נבחר לכהן גם כיושב ראש האגודה. לאחר שנבחר כחבר מליאת המועצה האזורית, הוביל איזק את הקמת נקודת ההזנקה של מד"א בחוף הכרמל, לאחר שבתו הצעירה הייתה מעורבת בתאונת דרכים. בשנת 2017 לאור פעילותו בקבוצת "הטורקים הצעירים" של התנועה הקיבוצית, לקח איזק חלק בהקמת המנהיגות הצעירה בתנועה ובשנת 2017 אף נבחר להקים את אגף הצעירים והמעורבות בחברה, ולעמוד בראשו. בשנת 2018 הודיע איזק על התמודדותו לראשות המועצה האזורית חוף הכרמל, לאחר הודעת הפרישה של ראש המועצה כרמל סלע. בבחירות לרשויות המקומיות שנערכו ב-31 באוקטובר 2018 זכה איזק בכ-75% מקולות הבוחרים ונבחר לתפקיד ראש המועצה. לאחר שחברו הטוב, ראש מועצת שער הנגב אופיר ליבשטיין, נרצח בקיבוצו כפר עזה בידי מחבלי החמאס באירועי 7 באוקטובר, החליף אותו איזק בתפקידו כיושב הראש של ארגון 'הבונים דרור'. בבחירות לרשויות המקומיות שנערכו ב-27 בפברואר 2024 זכה איזק בכהונה נוספת כראש המועצה האזורית חוף הכרמל, כאשר זכה ב 68% מקולות הבוחרים. מדיה וקבצים בנושא אסיף איזק בוויקישיתוף ראיון עם אסיף איזק ראש המועצה האזורית חוף הכרמל - מגזין גפן גיליון 1124 עמ' 14-15 הלם בחוף כרמל: במועצה יש אמבולנס מאובזר, אבל הוא לא יבוא להציל את חיי התושבים בעת צורך. את זה גילה חבר המועצה אסיף שמספר: "הבת שלי יכלה לאבד את חייה", באתר ניוז חיפה והקריות הקיבוצניקים הצעירים מרימים את הכפפה, באתר mYnet Kibbutz, ‏2016-02-11 הצעירים באים! אסיף איזק נבחר למנהל אגף הצעירים, באתר הקיבוצים סלע: לא אתמודד לקדנציה נוספת, באתר קול החוף, ‏2018-03-29 אסיף איזק הוא ראש המועצה האזורית חוף הכרמל – בחירות 2018 – תוצאות סופיות מאת משרד הפנים, באתר חי פה - חדשות חיפה, ‏2018-10-30 התנועה הקיבוצית, קהילה של קהילות, באתר התנועה הקיבוצית, ‏01.03.2024 משרד הפנים, תוצאות הבחירות לרשויות המקומיות 2024, באתר פורטל הבחירות לרשויות המקומיות, ‏28.2.2024
יונדאי פורטר

יונדאי פורטר (באנגלית : Hyundai Porter, קרוי גם : Hyundai H-100) הם מסחריות וטנדרים מתוצרת יצרנית כלי הרכב הדרום-קוריאנית יונדאי מוטור אשר מיוצרים משנת 1977 המנועים המורכבים בדגמי "יונדאי פורטר" הם מסוג דיזל. סוגי הנעה : הנעה אחורית 4x2 / הנעה כפולה 4x4. 2 דלתות - טנדר (דור שני, דור שלישי) 4 דלתות - טנדר קבינה כפולה (דור שני, דור שלישי) 3 דלתות - מסחרית (דור שלישי)) 4 דלתות - מסחרית (דור שלישי) מיניבוס - 12 מושבים (דור ראשון) אמבולנס (דור ראשון) דור ראשון - יוצר בין השנים 1981-1977 דור שני - יוצר בין השנים 1996-1986 דור שלישי - יוצר בין השנים 2004-1996, נבנה ברישיון "מיצובישי מוטורס" על פי דגם "Mitsubishi Delica" (אנ') (דור שלישי) דור רביעי - מיוצר משנת 2004 - הווה. בנוסף לייצור דגם "יונדאי פורטר" בקוריאה הדרומית, הדגם מיוצר באלג'יריה משנת 2018 על ידי "TMC Group" "יונדאי פורטר" (דור שני) "יונדאי פורטר" (דור שני, צולם בקמבודיה) "יונדאי H100" "יונדאי H100" - מסחרית "יונדאי פורטר", דור שני, שנת 1996 "יונדאי פורטר", דור שני (צולם בלאוס) "יונדאי פורטר" - מיניבוס, דור שלישי "יונדאי פורטר" - מיניבוס, דור שלישי "יונדאי H100", דור שלישי, שנת 2002 "יונדאי H100", דור שלישי "יונדאי פורטר" -מיניבוס לתלמידי בית ספר, דור רביעי "יונדאי פורטר" - טנדר קבינה כפולה, דור רביעי, שנת 2004 "יונדאי פורטר", דור רביעי יונדאי מוטור משאית מגה יונדאי מדיה וקבצים בנושא יונדאי פורטר בוויקישיתוף אתר האינטרנט הרשמי של יונדאי פורטר יונדאי פורטר, סרטון באתר יוטיוב יונדאי פורטר, סרטון באתר יוטיוב "יונדאי פורטר" web.archive.org/web/20090726144202 יונדאי פורטר 2 - מפרט hyundai.com/kr/en/commercial/porter2-special/specifications "יונדאי פורטר" wardsauto.com/industry/hyundai דגם "Hyundai H-100" מיוצר על ידי "TMC Group" autobip.com/article
מדינול

מדינול בע"מ היא חברה פרטית ישראלית העוסקת בפיתוח, ייצור ומכירה של תומכנים (סטנטים) קרדיולוגיים. את חברת "מדינול" הקימו בני הזוג ריכטר עם גרגורי פנחסיק, עולה חדש מאוקראינה, שהציג בפניו פטנט לייצור תומכן - קפיץ מתכת המושתל בכלי דם לתמיכה בהם. אליהם הצטרף פרופ' בנעד גולדווסר. בסוף 1995 השלימה "מדינול" את פיתוחו של תומכן קרדיולוגי, תחת המותג "ניר", על שם סרן ניר פורז, לוחם שנהרג בניסיון לחילוץ נחשון וקסמן. החברה גם ייצרה את התומכן, ואת השיווק למוצרי החברה, שהחל בשנת 1996, עשתה חברת בוסטון סיינטיפיק האמריקאית. "מדינול" זכתה להצלחה רבה, והשימוש בתומכנים הלך והתרחב (כתחליף לניתוח קרדיולוגי מסובך לאין שיעור מהחדרת תומכן), והכנסותיה הסתכמו במאות מיליוני דולרים מדי שנה. לאחר סכסוך ממושך עם בוסטון סיינטיפיק, שהסתיים בשנת 2005, שילמה זו 750 מיליון דולר למדינול בגין הפרת הזכויות על הפטנט, אך בהמשך החזירה לה "מדינול" 104 מיליון דולר, בעקבות הליך בוררות ביניהן. במהלך שנות הסכסוך הצטמצם חלקה של "מדינול" בשוק התומכנים, השותפים של בני הזוג ריכטר עזבו את החברה, והבעלות עליה נותרה בידי בני הזוג ריכטר. גם הדגמים הבאים של החברה כללו בשמם את השם NIR. בשנת 2008 החל ייצורו של PioNIR - תומכן עשוי מסגסוגת קובלט כרום (אנ') חזקה במיוחד. בשנת 2017 החלה החברה בייצורו של EluNIR - תומכן המשחרר תרופה שמעכבת גידול של תאי העורק, ובכך מונע היצרות חוזרת הקיימת בחלק מהמקרים. מדינול בנוסף מפעילה את תוכנית ״NIR school of the heart״ שמקדמת לימודי קרדיולוגיה בילדים מחוננים ישראלים, פלסטינים, וירדנים. גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "אין שלם מלב שבור", עמ' 232–237 אתר האינטרנט הרשמי של מדינול ניר: חדשנות שלוקחים ללב, באתר "חדשנות ישראלית" דב ססובר, בתום מאבק מתיש: בוסטון סיינטיפיק תפצה את מדינול ב-750 מיליון דולר, באתר nrg‏, 23 בספטמבר 2005 מאיר אורבך, מדינול החזירה לבוסטון סיינטיפיק 104 מיליון דולר, באתר כלכליסט, 10 בינואר 2011 NIR Legacy of Innovation, באתר "מדינול" ערן אזרן, מדינול של קובי ויהודית ריכטר: אישור מה-FDA לסטנט משחרר תרופה, באתר TheMarker‏, 6 בדצמבר 2017
קרחון ברטלט (אנטארקטיקה)

קרחון ברטלט או קרחון בארטלט (באנגלית: Bartlett Glacier) הוא קרחון יובלי, באזור חוף אמונדסן, בהרי הייז, בהרי המלכה מוד, בשטח חסות רוס שבאנטארקטיקה. אורכו של הקרחון 60 קילומטרים; ורוחבו 10 קילומטרים (בשפכו). הקרחון זורם לכיוון צפון-מזרח ממישור נילסן ונשפך אל קרחון סקוט, בסמוך מצפון להר גרדינר. הקרחון התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן. ריצ'רד בירד נתן לקרחון את שמו. בירד קרא לקרחון על שמו של רב החובל רוברט א. ברטלט (Robert A. Bartlett), מהכפר בריגוס, בפרובינציית ניופאונדלנד ולברדור שבקנדה, שהיה מגלה ארצות וחוקר קטבים, שהמליץ לבירד לרכוש את האונייה בר, שימשה את משלחתו. קרחון ברטלט באתר הסקר הגאולוגי של ארצות הברית קרחון ברטלט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
ממשלת מחוז לנינגרד

ממשלת מחוז לנינגרד (ברוסית: Правительство Ленинградской области) היא הגוף הניהולי העליון במחוז לנינגרד, העומד בראש המערכת של רשויות השלטון של המחוז. את הממשלה מנהל מושל מחוז לנינגרד. המושל הנוכחי הוא אלכסנדר דרוזדנקו. עד 2023, בנייני הממשל של מחוז לנינגרד נמצאו דווקא בסובייקט פדרלי אחר, בעיר סנקט פטרבורג: בית ממשלת המחוז שכן בכיכר רודנות הפרולטריון בסנקט פטרבורג והועלו תוכניות להעתק מבני הממשל לעיר הגדולה במחוז לנינגרד: גטצ'ינה, שהוכרזה למרכז האדמיניסטרטיבי של מחוז לנינגרד. אתר האינטרנט הרשמי של ממשלת מחוז לנינגרד ממשלת מחוז לנינגרד, ברשת החברתית VK ממשלת מחוז לנינגרד, ברשת החברתית פייסבוק Гатчина стала столицей Ленинградской области, правительство ждет переезд ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Good Riddance (Time of Your Life)

Time of your life או Good Riddance ("עשית חיים" או "ברוך שפטרנו" - בסלנג, גם בעברית וגם באנגלית) הוא שיר של להקת גרין דיי מאלבומם ה-5 Nimrod. שיצא לאחר שהלהקה לקחה הפסקה של שנה לאחר פעילות רצופה של 6 שנים. את השיר כתב והלחין סולן וגיטריסט הלהקה, בילי ג'ו ארמסטרונג. השיר בעל צלילים קליטים ונוגעים, היה הלהיט הגדול ביותר של הלהקה והוא מוכר ברחבי העולם. השיר משמש קדימון של תוכניות מסוימות, ושימש בקליפ הסיום של סדרת הטלוויזיה "סיינפלד". בנוסף, קיבל את תואר הזהב בארצות הברית. לאחר שהלהקה חתמה על חוזה עם חברת הקלטות גדולה ונעשתה מפורסמת בכל העולם, קהילת הפאנק המקומית וחבריהם הישנים של חברי הלהקה האשימו אותם בהתמסחרות והפנו להם את הגב. השיר נכתב על ידי בילי ג'ו ארמסטרונג כשיר פרידה מרוב המכרים הישנים שלו ומחייו לפני הפרסום (לחלופין, הוא נכתב על נערה שבילי ג'ו נפרד ממנה לאחר שעזבה את העיר בה גדלו, אולי אותה נערה עליה מסופר ב-American Idiot). למרות היותו שיר פרידה, באופן אירוני הוא מושמע בחתונות וטקסים שונים שמשמעותם היא ההפך מפרידה. בקליפ רואים את בילי ג'ו מנגן ושר בחדר שינה, כשמפעם לפעם רואים אנשים שעוברים שינויים גדולים בחייהם. בין האנשים גם טרה קול ומייק דירנט, מתופף ובסיסט הלהקה, בתור ניצבים. מידע על היצירה "Good Riddance (Time of Your Life)‎" באתר מיוזיק בריינז גרסאות נוספות ל"Good Riddance (Time of Your Life)‎" באתר SecondHandSongs
חסדאי אליעזר

חסדאי אליעזר (1955 – 2012) היה פוליטיקאי ואיש ציבור ישראלי, אשר כיהן כראש מועצת אלפי מנשה וסגן יו"ר מועצת יש"ע. אליעזר גדל בחיפה, בן להורים שורדי שואה. בשירותו הצבאי שירת כסמג"ד גדוד 414, עשה תפקידים נוספים בחיל הקשר והשתחרר בדרגת סא"ל. אליעזר היה ראש מועצת אלפי מנשה השני, משנת 1998, ובתקופת ההתנתקות לקח תפקיד חשוב בהיותו סגן יו"ר מועצת יש"ע. אליעזר היה פעיל מוכר ובולט במפלגת הליכוד ובבחירות לכנסת ה-17 דורג במקום ה-31 ברשימת המפלגה לכנסת. בשנת 2006, לאחר הבחירות, עבר למפלגת קדימה, ובשנת 2009 פרש ממנה. במהלך כהונתו, בשנת 2012, נפטר אליעזר ממחלה קשה והותיר אחריו אישה ושלוש בנות. בת נוספת נהרגה בתאונת דרכים. חיים לוינסון, ראש מועצת אלפי מנשה, חסדאי אליעזר, הלך לעולמו, באתר הארץ, 12 במרץ 2012 רשימת המועמדים של מפלגת הליכוד לכנסת ה-17: https://www.idi.org.il/media/5958/הליכוד-17.pdf לילך ויסמן, ‏הקוסמת ציפי, באתר גלובס, 28 באוקטובר 2009 12 שנה לאחר שבתו נהרגה, דורש אליעזר: רמזרו את צומת המוות: https://www.makorrishon.co.il/nrg/online/54/ART1/895/182.html
קרחון ברטלט

האם התכוונתם ל... אנטארקטיקה קרחון ברטלט (אנטארקטיקה) – קרחון בהרי המלכה מוד, בשטח חסות רוס, שבאנטארקטיקה. ארצות הברית קרחון ברטלט (אלסקה) – קרחון במחוז קנאי במדינת אלסקה, שבארצות הברית
יחסי אפגניסטן – הממלכה המאוחדת

יחסי אפגניסטן–הממלכה המאוחדת הם יחסי החוץ בין האמירות האיסלאמית של אפגניסטן ובין הממלכה המאוחדת של בריטניה הגדולה וצפון אירלנד. העניין הבריטי באפגניסטן כלל את ההגנה על הודו הבריטית, ובמיוחד הגנה מפני האימפריה הרוסית - במחלוקת שנקראה "המשחק הגדול" בסוף המאה ה-19. סדרה של מלחמות אנגלו-אפגניות בין 1839 ל-1919 סימלו באופן היסטורי את היחסים בין אפגניסטן לבריטניה. אחרי כמעט מאה שנה של השפעה אנגלו-הודית באפגניסטן, המדינה הוכרזה כעצמאית בשנת 1919. הממלכה המאוחדת נותרה נייטרלית למהפכת הסאור שהובילה לעליית הקומוניזם באפגניסטן, אולם היא התנגדה לפלישה הסובייטית לאפגניסטן בשנת 1979. בשנת 1989 פרצה מלחמת אזרחים באפגניסטן בעקבות נסיגת הצבא הסובייטי, אולם בריטניה לא נקטה עמדה לטובת אחד הצדדים. בשנים 2001–2014 שירתו כוחות בריטיים עם נאט"ו באפגניסטן. הבסיס העיקרי שלה היה במחנה באסטיון, במחוז הלמנד הדרומי. אפגניסטן מחזיקה בבריטניה שגרירות בלונדון. בריטניה החזיקה באפגניסטן שגרירות בקאבול. לאחר נפילת קאבול בידי הטאליבן השגרירות נסגרה. מדיה וקבצים בנושא יחסי אפגניסטן – הממלכה המאוחדת בוויקישיתוף אפגניסטן, יחסי-חוץ, בריטניה, דף שער בספרייה הלאומית אתר על יחסי מדינות
Rainbow (שיר של קייסי מאסגרייבס)

"Rainbow" (בעברית: קשת) הוא סינגל של קייסי מאסגרייבס, מתוך אלבומה Golden Hour. השיר היה מועמד לשיר השנה וזכה בווידאו קליפ של השנה בפרסי איגוד מוזיקת הקאנטרי ה-53 במספר. בנוסף לכך, הועמד השיר לפרס בחירת הנוער בקטגוריית "בחירת מוזיקה – שיר קאנטרי", אך הפסיד ל-"Speechless" של הצמד דן + שי. סרטון השיר "Rainbow" באתר יוטיוב קייסי מאסגרייבס, נטלי המבי, שיין מקאנלי איאן פיטצ'ק, דניאל טשיאן, קייסי מאסגרייבס Whitaker, Sterling (23 באוקטובר 2019). "First 2019 CMA Awards Performers Announced: Carrie, Eric, Dolly + More". Taste of Country. ארכיון מ-2020-06-04. נבדק ב-24 באוקטובר 2019. {{cite web}}: (עזרה) Jordan Moreau, Jordan Moreau, ‘Avengers: Endgame,’ ‘Riverdale,’ ‘Aladdin’ Top 2019 Teen Choice Award Nominations, Variety, ‏2019-06-19 (באנגלית אמריקאית) Gold & Platinum, RIAA (באנגלית) Roughstock- http://www.roughstock.com, Top 30 Digital Country Songs Chart: January 7, 2020, RoughStock, ‏2020-01-07 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
צוף בן משה

צוף בן משה (נולד ב-31 ביולי 1997) הוא כדורסלן ישראלי, המשחק בעמדות הקלע והסמול פורוורד בעירוני נס ציונה. בן משה החל את הקריירה בליגת העל בעונת 2015/2016 במדי הפועל תל אביב, שבה שיחק גם בקבוצת הנוער. בעונת 2017/2018 הושאל להפועל גליל עליון מהליגה הלאומית. בליגת העל שיחק ארבע עונות במדי הפועל תל אביב, אך זכה לדקות משחק מועטות. בסוף העונה הרביעית הושאל לעירוני נס ציונה מליגת העל, במדיה העלה את מספר הדקות מ-7.5 ל-12.9 דקות בממוצע למשחק. את עונת הפריצה שלו בליגת העל חווה בעונת 2019/2020, לאחר שחתם בשורות מכבי אשדוד. בעונה זו שיחק 24.4 דקות בממוצע למשחק, בהן רשם 9.5 נקודות למשחק ב-41.4% דיוק מהשלוש ו-4.5 ריבאונדים למשחק. אחרי שמכבי אשדוד ירדה לליגה הלאומית חתם בן משה בהפועל אילת בחוזה לשנתיים. לפני עונת 2022/2023 חתם בן משה בהפועל גלבוע גליל. ב-15 במרץ 2023 עבר בן משה במסגרת עסקת "טרייד" בחזרה לקבוצתו הישנה עירוני נס ציונה, בעוד שגולן גוט שחקן נס ציונה עשה את הדרך ההפוכה אל הפועל גלבוע גליל במדי הנבחרת הלאומית, השתתף בן משה בקמפיין נבחרת העתודה באליפות אירופה דרג א' 2016 שנערכה בהלסינקי, פינלנד. את הטורניר סיימה הנבחרת במקום ה-12. מדיה וקבצים בנושא צוף בן משה בוויקישיתוף צוף בן משה, באתר מנהלת ליגת העל בכדורסל פרופיל, באתר eurobasket פרופיל, באתר פיב"א כפיר חודרה, ‏צוף בן משה הצטרף להפועל גליל עליון, באתר ONE‏, 5 בנובמבר 2017 כפיר אדר, ‏צוף בן משה חתם על חוזה באילת לשנתיים הקרובות, באתר ONE‏, 3 באוגוסט 2020 תומר גבעתי, מתחזקת: צוף בן משה חתם בגלבוע/גליל, באתר ynet, 5 ביולי 2022 סתיו איפרגן, טרייד בליגת העל: גולן גוט יעבור לגלבוע/גליל, צוף בן משה לנס ציונה, באתר ynet, 15 במרץ 2023 אבי סגל, בלאט, תמיר בלאט, באתר ישראל היום, 16 ביולי 2016
דירת המצוירים

דירת המצוירים (באנגלית: Drawn Together; תרגום חופשי: צוירו יחדיו/נמצאים ביחד) היא סדרת טלוויזיה מונפשת אמריקאית ששודרה ברשת קומדי סנטרל, המספרת על חבורה מוזרה של דמויות מצוירות שחיות בדירה מלאה במצלמות, כפרודיה על תוכניות המציאות. הדמויות עצמן הן פרודיות על דמויות מצוירות בהשראת מגוון סרטים, סדרות, קומיקס ומשחקי וידאו פופולריים. הסדרה מתייחסת באופן פרודי לנושאים שבדרך כלל יש עליהם טאבו כגון השואה, גזענות וכו'. הפרק החמישי של העונה הראשונה צונזר כיוון שלעג לנכים. בישראל הסדרה שודרה ב-yes stars 3 וב-HOT Comedy Central. הנסיכה קלרה: נסיכה מהאגדות, דתיה, שמרנית וגזענית. היא מבוססת על דמותן של אריאל מבת הים הקטנה ובל מהיפה והחיה, מנסיכות דיסני. זאנדיר פ. ויפלבוטום: צעיר נאה והומו מוצהר. גיבור ממשחק מחשב בו הוא בהרפתקה מתמדת שמטרתה להציל את ה"חברה" שלו. הוא מבוסס על הדמות לינק ממשחקי הנינטנדו "האגדה של זלדה". קפטן הירו (לסלי): גיבור על, מאצ'ו, שוביניסט, סוטה, טיפש וחרמן. מבוסס על דמותו של סופרמן וגיבורי על מסוגו. אף על פי שהדבר לא צוין במפורש, נרמז שהוא והוריו יהודים. מוצאו בכוכב זבולון, לאמו הוא קורא "אמא" (ima, וגם נוקט בלשון רבים, אמהות) והוא נצפה מדליק נרות שבת. במערתו הסודית מטבע ענקי של שקל ישן. בנוסף, נרמז שפה ושם הוא נוהג לשכב עם גברים, ונראה כי יש לו "קראש" נוראי על זאנדיר - בין השניים נרמז, יותר מפעם אחת, על משיכה מינית חזקה. פוקסי לאב: מוזיקאית / פותרת תעלומות שחורה ומופקרת מבית הרוס. לבושה כשועל, חברה בלהקת בנות, מבוססת על ואלרי בראון מהסדרה המצוירת של שנות ה-70, "ג'וסי והפוסיקאטס". ספאנקי האם: חזיר גס וגזען. מייצג תוכנת שיתוף קבצים אינטרנטית, התאסלם באוגוסט 2001. מבוסס על דמויות מסרטוני הפלאש. לינג-לינג: עכברון חשמלי קטן שמדבר ג'יבריש-יפני, יש לו זנב בצורת סימן קריאה, מבוסס על פיקאצ'ו מהסדרה הפופולרית פוקימון. תות בראונסטיין: אשה חולת מין, מניפולטיבית ומצוירת באנימציית שחור-לבן, מבוססת על הדמות הקלאסית בטי בופ. תות מתמודדת עם תדמיתה כסמל מין משנות ה-20, עודף משקל, אלכוהוליזם ונטיות אובדניות. וולדור סוק-באט: יצור מוזר בצבע צהוב עם ידית בתור זנב, מבוסס על בובספוג מכנסמרובע, וגם קצת על סטימפי החתול מרן וסטימפי. לאחר העונה השלישית הוחלט שלא להמשיך את הסדרה ויוצריה הוציאו את הסרט "הסרט של מצוירים יחדיו: הסרט!" שעוסק בין היתר בביטול הסדרה. בסרט הצוות נלחם למען החזרת הסדרה כנגד דמות בשם "ישראל" (Intelligent Smart Robot Animation Eraser Lady) אותה מדבב סת' מקפרלן (איש משפחה). הדמות גרמה למחלוקת ולהאשמות באנטישמיות בטענות לשימוש ציני בסרט לטובת תעמולה אנטי-ישראלית ושימוש בעלילות דם כנגד העם היהודי. אתר האינטרנט הרשמי של דירת המצוירים "דירת המצוירים", במסד הנתונים הקולנועיים IMDb (באנגלית) "דירת המצוירים", באתר Rotten Tomatoes (באנגלית) "דירת המצוירים", באתר Metacritic (באנגלית) "דירת המצוירים", במסד הנתונים הקולנועיים KinoPoisk (ברוסית) עמית קוטלר, יוצר 'דירת המצוירים': "אמא שונאת את הסדרה", באתר ynet, 5 במרץ 2012
מחנה החינוך-מחדש מסנג'יה

מחנה החינוך-מחדש מסנג'יה (בסינית: 马三家劳教所; פיניין: Mǎsānjiā Láojiào Suǒ, בסין מכונה "המרכז הלאומי למצוינות, חינוך מחדש ושינוי של ליאונינג") הוא מחנה חינוך מחדש ליד שניאנג, ליאונינג, סין, אשר מטרתו להביא אוכלוסייה אזרחית ליישור קו עם ערכי ואידאולוגיית המפלגה הקומוניסטית של סין. המחנה הוקם לראשונה ב-1956 תחת אידאולוגיית "חינוך מחדש באמצעות עבודת פרך" (אנ') של סין, או "מדיניות לאוג'יאו" (劳动教养), או בקיצור "לאוג'יאו", והורחב ב-1999 על מנת לחנך מחדש גם את מתרגלי השיטה הרוחנית פאלון גונג. המחנה פועל לכפיית שינוי מחשבתי על ידי עבודות פרך ועינויים שונים. על פי העצירים לשעבר, מתרגלי פאלון גונג מייצגים 50-80% של אסירים במחנה. אסירים אחרים כוללים מיעוטים דתיים שונים כמו נוצרים, ואחרים שהוגדרו פושעים על ידי המשטר הקומוניסטי. בקרב מתרגלי פאלון גונג, נעשה מאמץ ארוך שנים לנסות לחשוף זוועות שנערכות במחנה, שנחשב לגרוע ביותר בסין. בנוסף לביצוע עבודות כפייה, האסירים עוברים בין השאר עינויים באמצעות מכות חשמל, האכלה בכוח, בידוד ממושך, וצורות אחרות של התעללות. ההאשמות הללו קיבלו תשומת לב בינלאומית בשנת 2013 כאשר מגזין פרסם חשיפה של מסנג'יה והנעשה במחנה. סין פעלה מהר במישורים מדיניים ובתוך סין ביד קשה, כדי לאסור כל פרסום או דיון ציבורי בנושא. על פי דו"ח מלוקט על מוצרים שפורסם בשנת 2013, כלכלת המחנה נשענה על אסירי המחנה שייצרו בכפייה סחורה, כולל מדים צבאיים, עבור השוק המקומי וכמה מוצרים לייצוא. בעת מחסור בעובדים היו לפעמים נקנים אסירים ממתקני כליאה אחרים. משרד 610 "China Torture Survivors at Risk of Abuse, Death after Escaping from Labor Camp". The Falun Dafa Information Center. 26 בספטמבר 2008. נבדק ב-24 בפברואר 2013. {{cite web}}: (עזרה) "Secret Note Found in Kmart Holiday Decorations Reveals Labor Camp Horrors". Falun Dafa Information Center. 27 בדצמבר 2012. אורכב מ-המקור ב-19 ביוני 2013. נבדק ב-13 ביוני 2013. {{cite news}}: (עזרה) Tatlow, Didi Kirsten (11 באפריל 2013). "Story of Women's Labor Camp Abuse Unnerves Even China". International Herald Tribune. נבדק ב-13 ביוני 2013. {{cite news}}: (עזרה) Andrew Jacobs (11 ביוני 2013). "Behind Cry for Help From China Labor Camp". The New York Times. נבדק ב-12 ביוני 2013. {{cite news}}: (עזרה)
פאבל גויכמן

פאבל נחומוביץ' גויכמן (נולד ב-25 במרץ 1929) הוא מאמן אתלטיקה רוסי-ישראלי, מאמנה הלאומי של נבחרת ברית המועצות בקפיצה לגובה לשעבר. גויכמן הוא בוגר מכון. פ.ס. לסגאפט בלנינגרד. אימן את יורי סטפאנוב, שיאן העולם הראשון של ברית המועצות בקפיצה לגובה בשנת 1956 (216 ס"מ). במשחקים האולימפיים בשנות ה-70 וה-80 שימש כמאמן האתלטיקה של ברית המועצות. חניכו, יורי טרמאק, זכה ב-1972 באולימפיאדת מינכן במדליית זהב אולימפית בקפיצה לגובה. אימן בנוסף גם את אלכסנדר גריגורייב שזכה במדליית כסף באליפות אירופה באתלטיקה ב-1978. מאז 1974 התגורר במינסק. בסוף 1993 עלה לישראל ומאז גר ועובד בירושלים. מאז 1996 נערכים בבלארוס טורנירי קפיצה לגובה נושאי פרסים על שמו ועל שם אשתו, האתלטית אליזבת סוסינה. Белорусская федерация легкой атлетики ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.